पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ रहे केसों के मद्देनजर सरकार की ओर से शनिवार व रविवार को वीकेंड लाॅकडाउन की घोषणा के चलते शनिवार को जिलेभर में बाजार बंद रहे मगर लोगों ने इसे हल्के में लिया। इसके चलते शहर व छावनी में बिना कारण घूम रहे लोगों के कोरोना सैंपल लिए गए। छावनी के पायलट चौक पर रैपिड टेस्ट के दौरान 50 में से 4 लोग कोरोना पॉजिटिव पाए गए। स्वास्थ्य विभाग की टीम ने उन्हें घरों में आइसोेलेट कर दिया है। इसके अलावा शहर में पुलिस ने 114 लोगों की सैंपलिंग करवाई व 10 बिना मास्क घूम रहे लोगों के चालान किए। फिरोजपुर शहर व छावनी क्षेत्र में पूरा दिन वाहन चालक सड़कों पर घूमते रहे। हालांकि शहर के उधम सिंह चौक पर सिटी एसएचओ मनोज कुमार की अगुवाई में टीम ने वाहन चालकों को रोककर उनसे घूमने का कारण पूछा तो वहीं छावनी के शहीद पायलट राकेश कंबोज चौक पर ट्रैफिक इंचार्ज एएसआई गुरमीत सिंह की अगुवाई में बिना किसी कारण घरों से निकले वाहन चालकों को रोककर उनके कोरोना सैंपल करवाए। शहर व छावनी के अलावा ग्रामीण क्षेत्रों में भी दुकानदारों ने दुकानें बंद रखीं मगर कुछ बाजारों में दुकानदार दुकानों के बाहर बैठे दिखे जो ग्राहकों को सामान दे रहे थे। वहीं छावनी के मुख्य बाजार में कुछ लोग क्रिकेट खेलते दिखे मगर पुलिस ने सख्ती नहीं दिखाई।
शहीद पायलट राकेश कंबोज चौक पर लिए कोरोना सैंपल
शहर व छावनी के बाजार पूर्ण रूप से बंद रहे। इसके चलते लोग घरों में ही दुबके रहे और कुछ ही वाहन सड़कों पर दिखाई दिए। जिलेभर के बाजार सुनसान रहे तो वहीं धार्मिक स्थानों पर भी लोगों की आवाजाही कम रही। फिरोजपुर छावनी के शहीद पायलट राकेश कंबोज चौक पर छावनी ट्रैफिक इंचार्ज एएसआई गुरमीत सिंह अगुवाई में नाका लगाकर बिना कारण बाहर घूम रहे 50 लोगों के कोरोना जांच के लिए रैपिड टेस्ट किए गए। इनमें से 4 लोगों की टेस्ट रिपोर्ट पॉजिटिव पाई गई। इसके बाद स्वास्थ्य विभाग की टीम नेे उक्त पॉजिटिव लोगों का पूरा पता नोट कर उन्हें उनकी मर्जी अनुसार घरों में आइसोलेट कर दिया तथा उन्हें सिविल अस्पताल से फतेह किट मुहैया करवाई गई। वहीं सिटी थाना एसएचओ मनोज कुमार की अगुवाई में शहर में बिना मास्क घूम रहे 10 लोगों के चालान काटे गए तो 114 लोगों की सैंपलिंग की गई।
पुलिस ने लोगों से की अपील-घर पर ही रहें
जिले भर में पुलिस कर्मी चौकों पर बाजारों में मुस्तैद दिखाई दिए। अधिकारियों ने लोगों से अपील की कि कोरोना से डरने की बजाए वह परहेज करें व अपने घरों में रहें। इस दौरान शहर का मुख्य दिल्ली गेट बाजार, भीड़ा बाजार, सुनियारा मार्किट, बान बाजार, बांस बाजार, नमक मंडी, मोची बाजार, माल रोड, बगदादी गेट, जीरा गेट, मक्खू गेट, बांसी गेट, अमृतसरी गेट, कसूरी गेट, मैगजीनी गेट व छावनी का मेन बाजार, कबाड़ी बाजार, गन्ना बाजार, बाजार नंबर 1, 2, 3, 4, 5, 6, 7, सब्जी मंडी, लाल कुर्ती अड्डा सहित कुल 25 बाजार बंद रहे। ग्रामीण क्षेत्रों में भी बाजार व संब्जी मंडियां बंद रही ।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn